Frederik Pilgård Jensen arbejder til dagligt som møbelsneder og har i længere tid gået og puslet med at skære mindre træskulpturer med en motorsav. I weekenden har han så været for første gang været på motorsavsskulptørkursus sammen med fem andre entusiaster. - Det har været rigtig godt. Vi har hygget os rigtig meget og lært nogle tricks om forskellige sværd, så jeg synes, det har været fedt, siger Frederik Pilgård Jensen. - Jeg meldte mig på for at udvikle mig lidt. Det er godt at få nogle tricks af nogen, der har gjort det meget. Så kommer man hurtigere fremad. Frederik Pilgård Jensen har valgt at skære en gravid kvinde, inspireret af hans kæreste, der er gravid. Kurset er foregået ude ved shelteret i Mosely, hvor LOF, sammen med Mosely's Venner, søndag har arrangeret fremvisning, hvor interesserede kan komme og se de færdige skulpturer.

Opsummering:
Seks kursister har i weekenden øvet sig at skære træskulpturer med motorsav.